El programa de Ciutat Refugi continua dimecres amb la xarrada “Quien siembra guerras recoge refugiados”
23 d’octubre 2017

![Imagen 1](/media/u1xjqm2l/56-manu-pineda_cuerpo.jpg)![Imagen 2](/media/oo3dyton/56-manu-pineda-1_cuerpo.jpg)

Dimecres que ve, a partir de les 19.30 h en el Centre Cívic del Port de Sagunt, continuen les jornades sobre refugiats que, sota el nom Ciutat Refugi, ha organitzat la regidoria de Cooperació Internacional. Després de la xarrada de la setmana passada sobre la labor de rescat en el Mediterrani de l'ONG Proactiva Open Arms, ara li toca el torn a l'activista Manu Pineda, que oferirà una conferència sota el nom de “Quien siembra guerras recoge refugiados”. Pineda, membre de l'associació Unadikum, parlarà de la situació de conflicte i les guerres a Orient Mitjà, i posarà el focus en els seus causants com el principal motiu de l'actual crisi dels refugiats.

Pineda és col·laborador habitual de mitjans de comunicació com eldiario.es o Públic, i és un activista pels drets humans, representant de l'associació Unadikum, el treball de la qual se centra des de 2011 en la franja de Gaza. La seua labor principal consistix a oferir protecció física com a "escuts humans" a camperols i pescadors palestins. En 2011 va viatjar per primera vegada a Palestina com a membre de la Flotilla de la Llibertat i, des de llavors, ha viatjat en múltiples ocasions tant a la franja de Gaza com a Cisjordània. En l'actualitat, i dins de les missions de l'associació Unadikum, és un dels activistes que viatja en les ambulàncies que arrepleguen ferits en les zones més calentes. D’eixa manera, amb la seua presència i la d'altres activistes, impedixen que l'exèrcit israelià ataque les ambulàncies.  

​​

*   [](http://www.facebook.com/sharer.php?u=https://aytosagunto.es/va/actualitat/el-programa-de-ciutat-refugi-continua-dimecres-amb-la-xarrada-quien-siembra-guerras-recoge-refugiados/ "Facebook")
*   [](http://twitter.com/share?url=https://aytosagunto.es/va/actualitat/el-programa-de-ciutat-refugi-continua-dimecres-amb-la-xarrada-quien-siembra-guerras-recoge-refugiados/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-programa-de-ciutat-refugi-continua-dimecres-amb-la-xarrada-quien-siembra-guerras-recoge-refugiados/ "Linked In")
*   [](mailto:?body=https://aytosagunto.es/va/actualitat/el-programa-de-ciutat-refugi-continua-dimecres-amb-la-xarrada-quien-siembra-guerras-recoge-refugiados/)